EEN Cyprus

Εξερευνήστε Επιχειρηματικές Ευκαιρίες στην Αφρική Webinar – 30 Οκτωβρίου 2025
2025-10-30 11:00 - 14:00 (Asia/Nicosia)
Το ΚΕΒΕ, συντονιστής του ΕΕΝ Κύπρου, o Εθνικός Οργανισμός Εμπορίου της Ουγγαρίας στην Αθήνα (HEPA – Hungarian Export Promotion Agency) και το Δίκτυο Πράξη, επίσης μέλη του ΕΕΝ, σας προσκαλούν να συμμετάσχετε σε μια ενημερωτική διαδικτυακή εκδήλωση που στοχεύει στην παρουσίαση των επιχειρηματικών ευκαιριών που προσφέρουν οι αγορές της Αφρικής στις ευρωπαϊκές επιχειρήσεις.
Το σεμινάριο θα προσφέρει πολύτιμες πληροφορίες και πρακτικές συμβουλές για το πώς μπορούν οι ευρωπαϊκές επιχειρήσεις να συνεργαστούν με επιτυχία με Αφρικανούς εταίρους.
Η εκδήλωση θα εστιάσει στα πιο κάτω θέματα:

Παρουσίαση της οικονομίας επτά αφρικανικών χωρών, με έμφαση σε τομείς με υψηλό επιχειρηματικό δυναμικό.
Πρακτικές συμβουλές για συνεργασία με αφρικανικές εταιρείες και οργανισμούς, συμπεριλαμβανομένων επιχειρηματικών συμφωνιών, κανονισμών εξαγωγών και ίδρυσης θυγατρικών εταιρειών.
Ευκαιρίες χρηματοδότησης στην Αφρική

Λεπτομέρειες Εκδήλωσης:

Ημερομηνία: 30 Οκτωβρίου 2025
Ώρα: 11:00
Τόπος: Διαδικτυακά μέσω Zoom
Γλώσσα: Αγγλικά

Κάντε την εγγραφή σας ΕΔΩ και εξασφαλίστε τη συμμετοχή σας χωρίς κανένα κόστος!
Σημειώνεται ότι το Δίκτυο ΕΕΝ συγχρηματοδοτείται από την Ευρωπαϊκή Ένωση και όλες οι δράσεις που διοργανώνει παρέχονται δωρεάν στους συμμετέχοντες.
Για περισσότερες πληροφορίες, μπορείτε να επικοινωνήσετε μαζί μας στο 22889769/66/49 ή μέσω email στο eency@ccci.org.cy.

Agenda

11:00 – 11:10
Welcome Addresses from the organizers

11:10 – 11:30
Key Opportunities and Practical Insights for Doing Business in Tunisia, Mr. Mehdi Ben Ghedhifa Export Promotion Center

11:30 – 11:50
Egypt: Your Strategic Gateway to Africa and the Middle East, Ms Rania Habib – Expert Business Development Consultant at Import Promotion Desk, Director at Go Global International

11:50 – 12:10
Why Nigeria matters: insights for successful market entry – Ms. Thessa Bagu , Eurocham Nigeria

12:10 – 12:30
Kenya : The gateway to East Africa – Eric Achola

12:30 – 12:40
Export Opportunities in Tanzania and Central Africa, Mr John Kouroutas, MRX, Hellenic – African Chamber of Commerce

12:40-12:55
Business Opportunities in Ghana
Mr. Abdul-Razak Harruna, Alfayi Company Limited

12:55-13:15
Doing Business in South Africa
Mr. Lindokuhle Mdletshe , Founder and CEO of INNOBIZ Group Ltd

13:15 – 13:30
European Initiatives for Supporting European Companies to enter in African Markets, Tendai Pasipamire, ENRICH in Africa

13:30 – 14:00
Q&A

Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Τηλ. 22889769, s.christou@ccci.org.cy

MADtech Brokerage Event 2025 Ανακαλύψτε το Μέλλον της Τεχνολογίας Υψηλής Καινοτομίας
2025-10-29 - 2025-10-30
Το Enterprise Europe Network Κύπρου σας προσκαλεί να συμμετάσχετε στο MADtech Brokerage Event 2025, που θα πραγματοποιηθεί στις 29 και 30 Οκτωβρίου 2025, στον Εκθεσιακό Χώρο IFEMA στη Μαδρίτη, στο πλαίσιο του Tech Show Madrid, της κορυφαίας εκδήλωσης για επαγγελματίες στον τομέα της τεχνολογίας υψηλής καινοτομίας (deep technology).
Η διοργάνωση του MADtech Brokerage Event έχει σκοπό να συγκεντρώσει καινοτόμους, επιχειρηματίες, ερευνητές και εκπροσώπους της βιομηχανίας για δύο ημέρες δομημένης δικτύωσης, παρουσιάσεων έργων και ανταλλαγής γνώσεων. Η εκδήλωση στοχεύει στην ενίσχυση της διασυνοριακής συνεργασίας και την προώθηση συμπράξεων σε έρευνα, ανάπτυξη και εμπορική αξιοποίηση.
Η εκδήλωση απευθύνεται σε μικρομεσαίες επιχειρήσεις, νεοφυείς επιχειρήσεις, μεγάλες εταιρείες, ερευνητές, εκπροσώπους του δημόσιου τομέα και οργανισμούς που δραστηριοποιούνται σε καινοτομίες αιχμής στους τομείς της επιστήμης και της μηχανικής.
Θεματικές Ενότητες:

Κυβερνοασφάλεια και Κρυπτογραφία
Big Data και Προηγμένη Υπολογιστική
Τεχνητή Νοημοσύνη και Μηχανική Μάθηση
Κβαντικές Τεχνολογίες
Προηγμένη Μηχανική και Υλικά
Ψηφιακές Λύσεις για την Κυκλική Οικονομία
Εφαρμοσμένες Τεχνολογίες σε τομείς όπως η αεροδιαστημική, η βιοτεχνολογία και η ενέργεια

Οφέλη Συμμετοχής: Οι συμμετέχοντες θα έχουν την ευκαιρία να παρουσιάσουν τις καινοτομίες τους, να ανακαλύψουν νέες τεχνολογίες, να δικτυωθούν με ειδικούς από όλη την Ευρώπη και να διερευνήσουν δυνατότητες συνεργασίας.
Κάντε την εγγραφή σας σήμερα για να εξασφαλίσετε τη συμμετοχή και την προβολή σας μέσω της πλατφόρμας επιχειρηματικών συναντήσεων.
Για οποιαδήποτε περαιτέρω πληροφορία, παρακαλούμε μην διστάσετε να επισκεφθείτε την επίσημη ιστοσελίδα της εκδήλωσης ή να επικοινωνήσετε μαζί μας στα τηλέφωνα 22889749/69/66 ή μέσω ηλεκτρονικού ταχυδρομείου στη διεύθυνση eency@ccci.org.cy
Χριστίνα Παναγίδη Λειτουργός ΚΕΒΕ | Enterprise Europe Network Κύπρου | Τμήμα Υπηρεσιών, Εμπορίου και Ψηφιοποίησης

Πρόγραμμα κατάρτισης - Get Ready for Japan 2025
2025-10-20 - 2025-10-24
Θα θέλαμε να σας ενημερώσουμε ότι το Κέντρο Βιομηχανικής Συνεργασίας ΕΕ-Ιαπωνίας έχει ανακοινώσει το πρώτο πρόγραμμα εκπαίδευσης για την ιαπωνική επιχειρηματική κουλτούρα για το έτος 2025.
Από το 1987, το συγκεκριμένο πρόγραμμα κατάρτισης διάρκειας δύο εβδομάδων, που χρηματοδοτείται από την Ευρωπαϊκή Ένωση, έχει βοηθήσει εκατοντάδες επιχειρηματίες της Ευρωπαϊκής Ένωσης να έχουν μια επιτυχημένη παρουσία στην Ιαπωνία.
Το πρόγραμμα «Get Ready for Japan» (Ετοιμαστείτε για την Ιαπωνία) έχει ως στόχο να βοηθήσει στην κατανόηση των ιαπωνικών επιχειρηματικών πρακτικών και των τρόπων επικοινωνίας, αλλά και να βοηθήσει τις ΜμΕ να εντοπίσουν ευκαιρίες για επιτυχημένες επιχειρηματικές συνεργασίες.
Ημερομηνίες εκπαίδευσης:

20-24 Οκτωβρίου 2025 – διαδικτυακά
10-14 Νοεμβρίου 2025 – στο Τόκιο, Ιαπωνία

Προθεσμία υποβολής αιτήσεων: 4 Σεπτεμβρίου 2025
Περιεχόμενο αποστολής:

εργαστήρια, σεμινάρια
επισκέψεις σε εταιρείες
εξατομικευμένες συναντήσεις με πιθανούς νέους συνεργάτες

Ποιος μπορεί να λάβει μέρος:

Διευθυντικά στελέχη και στελέχη από ΜμΕ με έδρα στην ΕΕ
Η αποστολή είναι ανοιχτή σε κάθε είδους τομέα δραστηριότητας.

Κριτήρια επιλογής

Η στρατηγική της εταιρείας προς την Ιαπωνίας.
Το επαγγελματικό υπόβαθρο και η θέση του υποψηφίου εντός της εταιρείας.
Τα κίνητρα του υποψηφίου.

Προκειμένου να διασφαλιστεί ότι ο κάθε συμμετέχοντας θα λάβει την απαιτούμενη προσοχή, ο αριθμός των συμμετεχόντων στο πρόγραμμα περιορίζεται σε 14. Μετά την προθεσμία υποβολής αιτήσεων θα πραγματοποιηθεί διαδικασία επιλογής.
Κόστος

Το Κέντρο ΕΕ-Ιαπωνίας θα καλύψει όλα τα έξοδα εκπαίδευσης: ομιλητές, ενοικίαση αιθουσών, μεταφορά για ομαδικές δραστηριότητες, διερμηνείς και οργάνωση συναντήσεων.
Οι εταιρείες των συμμετεχόντων αναμένεται να καλύψουν τα έξοδα ταξιδιού, διαμονής και διαβίωσης.

Για περισσότερες πληροφορίες σχετικά με την αποστολή και για να υποβάλετε αίτηση ΕΔΩ

Χριστίνα Παναγίδη | Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766Email: c.panayides@ccci.org.cy

Ενεργειακό Συνέδριο και Έκθεση στην Ανατολική Μεσόγειο Εκδήλωση Επιχειρηματικών Συναντήσεων
2025-10-20 - 2025-10-21
Θα θέλαμε να σας ενημερώσουμε ότι στις 20-21 Οκτωβρίου 2025, θα πραγματοποιηθεί στην χώρα μας η κορυφαία Διεθνής Εκδήλωση EMC 2025 – Eastern Mediterranean Conference & Exhibition σε θέματα Ενέργειας, υπό την αιγίδα του Υπουργείου Ενέργειας, Εμπορίου και Βιομηχανίας της Κύπρου και την στήριξη της Εταιρείας Υδρογονανθράκων Κύπρου (ΕΥΚ).
Το Κυπριακό Εμπορικό και Βιομηχανικό Επιμελητήριο (ΚΕΒΕ) συμμετέχει στην εν λόγω Εκδήλωση ως Επίσημος Εταίρος, διοργανώνοντας υβριδική Εκδήλωση Επιχειρηματικών Συναντήσεων με την στήριξη του Enterprise Europe Network και του Digital Innovation Hub Cyprus.
Στόχος της εκδήλωσης των επιχειρηματικών συναντήσεων είναι να δώσει τη δυνατότητα στους συμμετέχοντες φορείς (εκθέτες, σύνεδρους και επισκέπτες) να πάρουν μέρος σε προκαθορισμένες διμερείς συναντήσεις, να δημιουργήσουν νέες επιχειρηματικές επαφές, να παρουσιάσουν το έργο τους, να συζητήσουν την ανάπτυξη επιχειρηματικών, τεχνολογικών ή/και ερευνητικών συνεργασιών και να λάβουν πληροφορίες και συμβουλές για νέες τεχνολογίες και λύσεις.
Ποιοι μπορούν να συμμετάσχουν;
Η εκδήλωση είναι ανοικτή σε επιχειρήσεις, νεοφυείς επιχειρήσεις, ερευνητικά ιδρύματα, πανεπιστήμια, τοπικές αρχές και άλλους οργανισμούς που δραστηριοποιούνται ενεργά στους πιο κάτω τομείς:

Διύλιση πετρελαίου και φυσικού αερίου
Προμήθεια Εξαρτημάτων: Βαλβίδες / Ενεργοποιητές / Αντλίες / Σωληνώσεις
Ανανεώσιμες πηγές ενέργειας: Ηλιακή / Αιολική / Υδρογόνο/ Υβριδικά συστήματα
Υγεία / Ασφάλεια / Περιβάλλον
Ναυτιλιακός Εξοπλισμός
Γεωτρήσεις
Αυτοματισμοί
Τροφοδοσία ρεύματος
Μεταφορές / Logistics

Οι συναντήσεις, διάρκειας 20 λεπτών η κάθε μία, θα διεξαχθούν τόσο με φυσική παρουσία σε ειδικά διαμορφωμένο χώρο της EMC 2025, όσο και εξ’ αποστάσεως (διαδικτυακά).
Πως λειτουργεί;
Οι ενδιαφερόμενοι θα πρέπει να εγγραφούν μέσω της ιστοσελίδα ΕΔΩ και να δημιουργήσουν το επιχειρηματικό προφίλ τους έως τις 15 Οκτωβρίου 2025. Η εγγραφή στην εκδήλωση (Β2Β) είναι δωρεάν.
Ακολούθως, θα πρέπει να αναζητήσουν από τη δημοσιευμένη λίστα συμμετεχόντων, δυνητικούς συνεργάτες και να στείλουν προσκλήσεις για συνάντηση.
Για επισκέπτες, η είσοδος στον εκθεσιακό χώρο EMC 2025 είναι δωρεάν, ωστόσο είναι απαραίτητη η εγγραφή. Πατήστε ΕΔΩ.
Για την παρακολούθηση των εργασιών του Συνεδρίου και τη συμμετοχή με ιδιωτικό περίπτερο υπάρχει δικαίωμα συμμετοχής. Για εγγραφές μέσω του ΚΕΒΕ θα παραχωρηθεί ειδική έκπτωση.

Μέσω του ΚΕΒΕ
Ανεξάρτητα από το ΚΕΒΕ

Συμμετοχή ως Εκθέτης
Με περίπτερο (Booth)
€400 ανά τετραγωνικό μέτρο
€460 ανά τετραγωνικό μέτρο

Συμμετοχή στο συνέδριο
€1150
1500

Αν θέλετε να επωφεληθείτε από τις πιο πάνω ευκαιρίες, παρακαλώ όπως επικοινωνήσετε μαζί μας μέσω στο eency@ccci.org.cy αποστέλλοντας τα στοιχεία σας και τα στοιχεία της εταιρείας.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy
Σας ευχαριστούμε.

Σώτη Χρίστου | Λειτουργός ΚΕΒΕ – Enterprise Europe Network Κύπρου | Τμήμα Υπηρεσιών, Εμπορίου και Ψηφιοποίησης | Τηλ. 22889769, s.christou@ccci.org.cy

Αναζητάτε νέους προμηθευτές και προϊόντα από το εξωτερικό; Δηλώστε συμμετοχή στο “Meet the Buyer” – Online Matchmaking Event 13–17 Οκτωβρίου 2025
2025-10-13 - 2025-10-17
Είστε αγοραστής και αναζητάτε νέους προμηθευτές, καινοτόμα προϊόντα ή τεχνολογικές λύσεις στον Αγροδιατροφικό τομέα;
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με σε συνεργασία με την Τομεακή Ομάδα Τομέα Αγροδιατροφής και την Θεματική Ομάδα Διεθνοποίησης (Internationalization Thematic Group), διοργανώνει τη διεθνή διαδικτυακή εκδήλωση “Meet the Buyer – Matchmaking Event”, από τις 13 έως τις 17 Οκτωβρίου 2025.
Πέντε ημέρες online B2B συναντήσεων
Η εκδήλωση θα διεξαχθεί εξ ολοκλήρου διαδικτυακά και θα προσφέρει στοχευμένες επιχειρηματικές συναντήσεις μεταξύ αγοραστών και προμηθευτών από όλο τον κόσμο. Θα χωριστεί σε 10 ξεχωριστές περιόδους, δίνοντάς σας τη δυνατότητα να συμμετάσχετε σε όσες επιθυμείτε – χωρίς υποχρέωση συμμετοχής σε όλες.
Αυτή την περίοδο η συμμετοχή είναι ανοικτή μόνο για αγοραστές. Η εγγραφή για τους προμηθευτές θα ανοίξει σε επόμενο στάδιο. (Σχετική ανακοίνωση θα σταλεί αργότερα).
Οι αγοραστές που θα δηλωσουν συμμετοχή, θα έχουν τη δυνατότητα να αναρτήσουν στη πρατφόρμα προωθητικό υλικό (π.χ. βίντεο, pitch deck ή σύντομη παρουσίαση), ώστε οι προμηθευτές να τους γνωρίσουν και να προγραμματίσουν στοχευμένες συναντήσεις.
Γιατί να συμμετέχετε ως αγοραστής;

Πρόσβαση σε νέες αγορές και προμηθευτές
Εντοπισμός καινοτόμων προϊόντων & τεχνολογιών
Στοχευμένες επαφές, εξοικονόμηση χρόνου και κόστους
Ενίσχυση του επιχειρηματικού σας δικτύου

Απευθύνεται σε: επιχειρήσεις, start-ups, αγοραστές, εμπόρους και οργανισμούς στον τομέα Αγροδιατροφής και Αγροτεχνολογίας
Η εγγραφή είναι δωρεάν και μπορεί να γίνει ΕΔΩ μέχρι τις 10/09/2025.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769/66/52/49 ή μέσω email στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Πρόσκληση συμμετοχής στην επιχειρηματική εκδήλωση EEN @ it-sa 2025
2025-10-07 - 2025-10-09
Το Enterprise Europe Network Κύπρου σας προσκαλεί να συμμετάσχετε στην επιχειρηματική αποστολή EEN @ it-sa 2025, η οποία διοργανώνεται από το EEN Βαυαρίας (Bayern Innovativ) στα πλαίσια της έκθεσης it-sa Expo & Congress στη Νυρεμβέργη.
Πρόκειται για μια εξαιρετική ευκαιρία για καινοτόμες ΜμΕ στον τομέα της κυβερνοασφάλειας να δικτυωθούν διεθνώς, να διερευνήσουν νέες αγορές και να γνωρίσουν το καινοτομικό οικοσύστημα της Βαυαρίας.
Σχετικά με την έκθεση it-sa Expo & Congress:
Η έκθεση πραγματοποιείται από 7 έως 9 Οκτωβρίου και αποτελεί μία από τις μεγαλύτερες διεθνείς πλατφόρμες για επαγγελματίες της κυβερνοασφάλειας, με εκθέσεις, φόρουμ και εξειδικευμένες παρουσιάσεις.
Στοιχεία Εκδήλωσης ΕΕΝ @ it-sa 2025 :

Ημερομηνίες: 6–8 Οκτωβρίου 2025
Τοποθεσία: Εκθεσιακό Κέντρο Νυρεμβέργης, Γερμανία

Για περισσότερες πληροφορίες για το ΕΕΝ @it-sa 2025 πατήστε ΕΔΩ. Τι περιλαμβάνει η αποστολή:

Εκδήλωση Υποδοχής (6 Οκτωβρίου)
Ξενάγηση στην Έκθεση (7–8 Οκτωβρίου)
Δείπνο Δικτύωσης
Δωρεάν Εισιτήρια Εισόδου στην Έκθεση (περιορισμένος αριθμός, βάσει προτεραιότητας)
Πρόσβαση στο ATHENE Startup Award UP24@it-sa (τελική παρουσίαση και απονομή στις 8 Οκτωβρίου)

Παρακαλώ σημειώστε πως τα έξοδα μετακίνησης καλύπτονται από τους συμμετέχοντες.
Μπορείτε να δείτε αναλυτικά τα κριτήρια συμμετοχής ΕΔΩ όπως επίσης και στην παρουσίαση που ακολουθεί.
Εάν ενδιαφέρεστε να συμμετάσχετε, παρακαλούμε συμπληρώστε τη φόρμα συμμετοχής ΕΔΩ έως τις 30 Αυγούστου 2025.
Για οποιαδήποτε πρόσθετη πληροφορία ή διευκρίνηση, παρακαλούμε να δείτε την επίσημη ιστοσελίδα ή να επικοινωνήσετε μαζί μας στα τηλέφωνα 22889749/69/66 ή μέσω ηλεκτρονικού ταχυδρομείου στη διεύθυνση eency@ccci.org.cy
Preliminary program
Χριστίνα Παναγίδη Λειτουργός ΚΕΒΕ | Enterprise Europe Network Κύπρου | Τμήμα Υπηρεσιών, Εμπορίου και Ψηφιοποίησης

Γυναικεία Επιχειρηματική Αποστολή από την Λιθουανία Ευκαιρίες, Συνεργασίες, Δικτύωση!
2025-09-24 10:00 - 17:00
Το, Κυπριακό Εμπορικό και Βιομηχανικό Επιμελητήριο ως συντονιστής του Enterprise Europe Network Κύπρου και το Εμπορικό και Βιομηχανικό Επιμελητήριο Κλαϊπέντα, σας προσκαλούν σε μια εκδήλωση δικτύωσης, που έχει στόχο την ενίσχυση της διασυνοριακής συνεργασίας και της γυναικείας επιχειρηματικότητας μεταξύ Κύπρου και Λιθουανίας.
Στην αποστολή μπορούν να συμμετάσχουν επιχειρηματίες και ανώτερα στελέχη, εκπρόσωποι επαγγελματικών και επιχειρηματικών συνδέσμων, καθώς και εταιρείες που ενδιαφέρονται για συνεργασία ή επέκταση στις Βαλτικές αγορές. Επίσης, φορείς που δραστηριοποιούνται στην υποστήριξη της επιχειρηματικότητας και των διεθνών σχέσεων είναι ευπρόσδεκτοι να συμμετάσχουν.
Συμμετέχοντας στην εκδήλωση, θα έχετε την ευκαιρία να δικτυωθείτε με γυναίκες επιχειρηματίες από τη Λιθουανία, να ανακαλύψετε δυνατότητες συνεργασίας και κοινών επιχειρηματικών πρωτοβουλιών, να ανταλλάξετε εμπειρίες και γνώσεις για τις αγορές και να χτίσετε σταθερές διεθνείς συνεργασίες εντός της Ευρωπαϊκής Ένωσης.
Λεπτομέρειες Εκδήλωσης:

Ημερομηνία: 24 Σεπτεμβρίου 2025
Ώρα: 10:00 π.μ.
Τοποθεσία: Μέγαρο ΚΕΒΕ, 1ος Όροφος
Γλώσσα διεξαγωγής: Αγγλικά

Το αναλυτικό πρόγραμμα της εκδήλωσης θα αποσταλεί στις αρχές Σεπτεμβρίου.
Η εκδήλωση ενισχύει την αποστολή του Enterprise Europe Network να στηρίζει τις ΜμΕ και τις γυναίκες επιχειρηματίες, μέσα από τη διεθνοποίηση, την καινοτομία και τη δικτύωση.
Η λίστα των συμμετεχουσών εταιρειών παρατίθεται στο τέλος της εγκυκλίου.
Παρακαλούμε όπως εγγραφείτε έως τις 22 Σεπτεμβρίου 2025 ΕΔΩ, χωρίς καμία χρέωση!
Για οποιεσδήποτε ερωτήσεις, παρακαλούμε επικοινωνήστε στα τηλέφωνα 22889769/66/49 ή μέσω email στο eency@ccci.org.cy
Χριστίνα Παναγίδη Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης

List of Participating Companies from Lithuania

Company
Company profile

LLC Verslo balansas
Bookkeeping, financial and tax advise advice

Law Firm AUCTORITAS
Legal advice, litigation, family and employment law, business law

Public enterprise ORI SENATVĖ
Daily social care and medical services to elderly people

LLC Finaneta
Print, production of advertising, business gifts and representation items

Law Firm of V. Šeikienė
Legal advice, litigation, family and employment law

Εκδήλωση Επιχειρηματικών Συναντήσεων – Meet4Business AGRA 2025
2025-08-27
Θα θέλαμε να σας ενημερώσουμε ότι, το Enterprise Europe Network, σε συνεργασία με την Αναπτυξιακή Υπηρεσία της Περιφέρειας Podravje – Maribor, διοργανώνει και σας προσκαλεί να συμμετάσχετε στη διεθνή εκδήλωση επιχειρηματικών συναντήσεων “Meet4Business AGRA 2025”.

Η εκδήλωση θα πραγματοποιηθεί την Τετάρτη 27 Αυγούστου 2025, στο πλαίσιο της 63ης Διεθνούς Έκθεσης Γεωργίας και Τροφίμων – AGRA 2025, στην Gornja Radgona, Σλοβενία.
Γιατί να συμμετάσχετε;
Το “Meet4Business AGRA 2025” αποτελεί μια εξαιρετική ευκαιρία για την ανάπτυξη διεθνών συνεργασιών, την προώθηση επενδύσεων και τη διεύρυνση συνεργασιών στον τομέα του αγροτουρισμού και της καινοτομίας στην αγροτική επιχειρηματικότητα.
Η εκδήλωση απευθύνεται σε επαγγελματίες και φορείς που επιδιώκουν να αναπτυχθούν, να συνδεθούν και να καινοτομήσουν στον τομέα του αγροτουρισμού και της αγροτικής επιχειρηματικότητας. Αν δραστηριοποιείστε σε έναν από τους παρακάτω τομείς, η συμμετοχή σας είναι πολύτιμη:

Αγροτουριστικές επιχειρήσεις και πάροχοι σχετικών υπηρεσιών
Τουριστικά γραφεία
Εταιρείες με καινοτόμα προϊόντα ή υπηρεσίες για την ύπαιθρο
Προμηθευτές εξοπλισμού και λύσεων μάρκετινγκ για αγροτουρισμό
Επιχειρηματικοί και θεσμικοί φορείς του τουριστικού και αγροτικού τομέα
Οργανισμοί υποστήριξης και ΜΚΟ
Επενδυτές που αναζητούν νέες ευκαιρίες στον αγροτουρισμό
Επενδυτές

Η συμμετοχή είναι δωρεάν, αλλά απαιτείται προεγγραφή έως τις 25 Αυγούστου 2025.
Κάντε την εγγραφή σας ΕΔΩ!
Κατόπιν σχετικού αιτήματος, παρέχεται η δυνατότητα διοργάνωσης διαδικτυακών συναντήσεων και παροχής υπηρεσιών αναζήτησης συνεργατών πριν ή μετά την εκδήλωση.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769/66/52/49 ή μέσω email στο eency@ccci.org.cy

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Ευκαιρίες Χρηματοδότησης από το Ίδρυμα Έρευνας και Καινοτομίας (ΙΔΕΚ)
2025-07-28 08:00 - 15:00
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σας ενημερώνει ότι το Ίδρυμα Έρευνας και Καινοτομίας (ΙΔΕΚ), ως βασικός πυλώνας του κυπριακού οικοσυστήματος Έρευνας και Καινοτομίας, προσφέρει μέσα από τα χρηματοδοτικά του προγράμματα σημαντικές ευκαιρίες ενίσχυσης της ανταγωνιστικότητας, της εξωστρέφειας και της καινοτομίας, κυρίως για τον ιδιωτικό τομέα.
Στο πλαίσιο της πρόσφατης προκήρυξης σειράς προγραμμάτων συνολικού προϋπολογισμού €18.015.000, το ΙΔΕΚ επιθυμεί να διοργανώσει ενημερωτικές παρουσιάσεις σε όλες τις επαρχίες, προκειμένου να ενημερώσει στοχευμένα την επιχειρηματική κοινότητα για τις διαθέσιμες ευκαιρίες χρηματοδότησης.
Θα θέλαμε να σας ενημερώσουμε ότι εκπρόσωπος του ΙδΕΚ θα βρίσκεται στα γραφεία του ΚΕΒΕ τη Δευτέρα, 28 Ιουλίου 2025, από τις 08:00 έως τις 15:00, για τη διενέργεια κατ’ ιδίαν ενημερωτικών και υποστηρικτικών συναντήσεων με εκπροσώπους επιχειρήσεων. Στόχος των συναντήσεων είναι η παροχή αναλυτικής πληροφόρησης και η απάντηση σε τυχόν ερωτήματα.
Οι συναντήσεις θα πραγματοποιούνται κατόπιν προκαθορισμένων ραντεβού με τον/την λειτουργό του ΙδΕΚ.
Για περισσότερες πληροφορίες ή διευθέτηση ραντεβού, παρακαλώ όπως επικοινωνήσετε με την κα Νέδη Καφφά στο 22205039 ή στο meetwithus@research.org.cy
Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Εκδήλωση Επιχειρηματικών Συναντήσεων 10th Digital Public Health Conference (DPH 2025)
2025-07-27 - 2025-07-31
Το Enterprise Europe Network σας προσκαλεί να συμμετάσχετε στην εκδήλωση επιχειρηματικών συναντήσεων (B2B matchmaking) της 10ης έκδοσης του Συνεδρίου Ψηφιακής Δημόσιας Υγείας (DPH 2025), που θα πραγματοποιηθεί με φυσική παρουσία από τις 24 έως τις 26 Ιουλίου 2025 στη Μαδέρα και διαδικτυακά από τις 27 έως τις 31 Ιουλίου 2025.
Η εκδήλωση πραγματοποιείται στο πλαίσιο ενός κορυφαίου διεθνούς φόρουμ που συνδέει τη ψηφιακή καινοτομία, τη δημόσια υγεία και την πολιτική, και τελεί υπό την αιγίδα του Enterprise Europe Network (EEN), με στόχο την ενίσχυση διεθνών συνεργασιών, επιχειρηματικής δικτύωσης και την πρόσβαση σε ευρωπαϊκές χρηματοδοτήσεις. Διοργανώνεται από το IAPMEI – εθνικό συντονιστή του EEN στην Πορτογαλία, σε συνεργασία με το ACIF και το UCL Centre for Digital Public Health in Emergencies.
Γιατί να συμμετάσχετε;

Δημιουργήστε στρατηγικές συνεργασίες με καινοτόμες επιχειρήσεις, επενδυτές, ερευνητικά κέντρα, φορείς χάραξης πολιτικής και θεσμικούς οργανισμούς από όλη την Ευρώπη.
Προγραμματίστε διμερείς συναντήσεις, είτε με φυσική παρουσία είτε διαδικτυακά, μέσω της πλατφόρμας B2Match.
Ανακαλύψτε ευρωπαϊκά προγράμματα χρηματοδότησης, όπως το Horizon Europe και το EU4Health, για την ενίσχυση των έργων και των συνεργασιών σας.
Παρακολουθήστε ολομέλειες, παρουσιάσεις και θεματικά πάνελ με ομιλητές από τον ΠΟΥ Ευρώπης, την Ευρωπαϊκή Επιτροπή και εθνικές και περιφερειακές αρχές.

Εγγραφείτε ΕΔΩ!
Η συμμετοχή στις διαδικτυακές συναντήσεις δικτύωσης (27–31 Ιουλίου) προσφέρεται δωρεάν. Οι δια ζώσης συναντήσεις (24–26 Ιουλίου) προορίζονται αποκλειστικά για τους εγγεγραμμένους συμμετέχοντες του συνεδρίου.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769/66/52/49 ή μέσω email στο eency@ccci.org.cy

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Συνέδριο «Το Μέλλον των Ψηφιακών Επενδύσεων στην ΕΕ» 2025
2025-07-02 - 2025-07-03
Θα θέλαμε να σας ενημερώσουμε ότι o Ευρωπαϊκός Κόμβος Ψηφιακής Καινοτομίας Add Smart, σε συνεργασία με το Enterprise Europe Network, το Ideal-ist, το Δίκτυο Εθνικών Σημείων Επαφής Τεχνολογιών Πληροφορίας και Επικοινωνίας (ΤΠΕ) και το DEP4ALL, διοργανώνουν το συνέδριο «Το Μέλλον των Ψηφιακών Επενδύσεων στην ΕΕ» 2025.
Το συνέδριο φιλοδοξεί να αποτελέσει σημείο συνάντησης για τον επιχειρηματικό κόσμο, την ακαδημαϊκή κοινότητα και τους αρμόδιους φορείς, ενισχύοντας τον διάλογο, τη συνεργασία και τον στρατηγικό σχεδιασμό γύρω από την ψηφιακή μετάβαση της Ευρώπης.
Πέρα από το κύριο πρόγραμμα του συνεδρίου, οι συμμετέχοντες θα έχουν τη δυνατότητα να λάβουν μέρος σε μια ειδικά διαμορφωμένη εκδήλωση επιχειρηματικών συναντήσεων (B2B matchmaking). Πρόκειται για μια μοναδική ευκαιρία για να έρθετε σε επαφή με επαγγελματίες του ψηφιακού τομέα, να διευρύνετε το δίκτυό σας σε εθνικό και διεθνές επίπεδο και να διερευνήσετε δυνατότητες συνεργασίας στο πλαίσιο των προγραμμάτων Digital Europe και Horizon Europe.
Λεπτομερείς Εκδήλωσης:

Ημερομηνία: 2-3 Ιουλίου 2025
Τοποθεσία: Aalborg Congress & Culture Center, Aalborg, Δανία
Γλώσσα: Αγγλικά

Γιατί να συμμετάσχετε;
Το συνέδριο στοχεύει στο να:

Παρέχει ενημέρωση για τρέχοντα και μελλοντικά προγράμματα χρηματοδότησης της ΕΕ (Digital Europe, Horizon Europe, CEF Digital).
Υποστηρίξει τη διασυνοριακή συνεργασία μεταξύ καινοτόμων εταιριών, επενδυτών και οργανισμών.
Γεφυρώσει το χάσμα μεταξύ έρευνας και αγοράς σε τεχνολογίες όπως η τεχνητή νοημοσύνη, τα δεδομένα και το cloud.
Αναδείξει βέλτιστες πρακτικές σε ψηφιακές υποδομές και συνεργασίες δημόσιου-ιδιωτικού τομέα.

Ευκαιρίες Δικτύωσης και Συνεργασιών
Στο πλαίσιο του συνεδρίου, οι συμμετέχοντες θα έχουν πρόσβαση σε μια μοναδική εκδήλωση matchmaking, οργανωμένη μέσω της πλατφόρμας b2match. Αυτή η πρωτοβουλία προσφέρει τη δυνατότητα να:

Εξερευνήσετε πιθανές συνεργασίες και ευκαιρίες χρηματοδότησης της ΕΕ
Εντοπίσετε επιχειρηματικούς και τεχνολογικούς εταίρους για μελλοντικές προκηρύξεις
Ενισχύστε την παρουσία σας στο διεθνές οικοσύστημα ψηφιακής καινοτομίας

Οι συναντήσεις Β2Β θα πραγματοποιηθούν και τις δύο ημέρες του συνεδρίου και είναι ανοικτές προς όλους τους εγγεγραμμένους συμμετέχοντες.
Εγγραφείτε και προγραμματίστε συναντήσεις ΕΔΩ!

Χριστίνα Παναγίδη | Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 Email: c.panayides@ccci.org.cy

Διεθνής Εκδήλωση Δικτύωσης - B2B Torino Fashion Match 2025 1-3 Ιουλίου 2025 | Τορίνο, Ιταλία
2025-07-01 - 2025-07-03
Το ΚΕΒΕ, ως συντονιστής του Enterprise Europe Network Κύπρου, θα ήθελε να σας ενημερώσει για την εκδήλωση επιχειρηματικών συναντήσεων του EEN κατά τη διάρκεια της Εβδομάδας Μόδας του Τορίνο 2025.
Η Unioncamere Piemonte και το Εμπορικό Επιμελητήριο του Τορίνο, στα πλαίσια του Enterprise Europe Network, προσκαλούν τις κυπριακές επιχειρήσεις να συμμετάσχουν στη διεθνή εκδήλωση δικτύωσης B2B Torino Fashion Match 2025, η οποία θα πραγματοποιηθεί στο Τορίνο της Ιταλίας, από την 1 – 3 Ιουλίου 2025.
Η εκδήλωση πραγματοποιείται παράλληλα με την Εβδομάδα Μόδας του Τορίνο 2025 και απευθύνεται σε εταιρείες και επαγγελματίες από τους τομείς της μόδας, της κλωστοϋφαντουργίας, της αθλητικής ένδυσης και της δημιουργικής βιομηχανίας. Κατά τη διάρκεια αυτής της τριήμερης εκδήλωσης, οι συμμετέχοντες θα έχουν την ευκαιρία να πραγματοποιήσουν προκαθορισμένες συναντήσεις (Β2Β) με κατασκευαστές, σχεδιαστές, διανομείς, αγοραστές, επενδυτές και συμβούλους από όλο τον κόσμο.
Η εκδήλωση περιλαμβάνει:

B2B συναντήσεις (1-2 Ιουλίου)
Εβδομάδα Μόδας του Τορίνο (27 Ιουνίου – 3 Ιουλίου)
Ενημερωτικές ομιλίες και θεματικές συζητήσεις με επίκεντρο την καινοτομία, την τεχνητή νοημοσύνη, τη βιωσιμότητα, την κυκλική οικονομία, το branding και τη γυναικεία επιχειρηματικότητα (3 Ιουλίου)

Η συμμετοχή στο B2B Torino Fashion Match είναι δωρεάν, ενώ η παρουσία είναι αποκλειστικά δια ζώσης.
Παράλληλα, προσφέρεται η δυνατότητα συμμετοχής και στις επιδείξεις μόδας του Torino Fashion Week 2025, με επιπρόσθετο κόστος.
Για εγγραφή στην εκδήλωση B2B και περισσότερες πληροφορίες:
👉 Σύνδεσμος εγγραφής B2B Torino Fashion Match
Για πληροφορίες σχετικά με τη συμμετοχή στο Torino Fashion Week και τις σχετικές υπηρεσίες, παρακαλώ επικοινωνήστε μαζί μας στο eency@ccci.org.cy
Μη χάσετε την ευκαιρία να επεκτείνετε το δίκτυο σας, να παρουσιάσετε τα προϊόντα σας σε διεθνές επίπεδο και να ενισχύσετε τη στρατηγική ανάπτυξής σας.

Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Enterprise Europe Network Κύπρου | Τηλ. 22889769, Email: s.christou@ccci.org.cy

ΠΑΡΟΥΣΙΑΣΗ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ
2025-06-30 16:00 - 18:00
Σας ενημερώνουμε ότι το Κυπριακό Εμπορικό και Βιομηχανικό Επιμελητήριο (ΚΕΒΕ) σε συνεργασία με το Γραφείο της Εφόρου Ελέγχου Κρατικών Ενισχύσεων διοργανώνουν παρουσίαση με θέμα:
«Κρατικές Ενισχύσεις και Επιχειρήσεις»
Η παρουσίαση θα πραγματοποιηθεί στις 2 Ιουλίου 2025, η ώρα 4μμ, στην αίθουσα διαλέξεων του ΚΕΒΕ (1ος όροφος) και απευθύνεται σε επιχειρήσεις που επιθυμούν να ενημερωθούν για τον τρόπο αξιοποίησης των Συμβατών Κρατικών Ενισχύσεων.
Την παρουσίαση θα τιμήσει με την παρουσία του ο Πρόεδρος του ΚΕΒΕ κ. Σταύρος Σταύρου.
Σκοπός της Παρουσίασης είναι:

Να αναδείξει τα οφέλη που παρέχουν οι συμβατές Κρατικές Ενισχύσεις στις επιχειρήσεις με συγκεκριμένα παραδείγματα ανάλογα με το μέγεθος της επιχείρησης
Να επεξηγήσει την έννοια της Ενιαίας, της Συνδεδεμένης και της Προβληματικής Επιχείρησης
Να παρουσιάσει τα πλεονεκτήματα της λειτουργίας του Κεντρικού Μητρώου Κρατικών Ενισχύσεων και Ενισχύσεων Ήσσονος Σημασίας στις επιχειρήσεις

Η παρουσίαση, θα διεξαχθεί στα Ελληνικά, και θα παρέχει την ευκαιρία επίλυσης γενικών αποριών μέσω της υποβολής ερωτήσεων στους εκπροσώπους του Γραφείου της Εφόρου Ελέγχου Κρατικών Ενισχύσεων.
Η συμμετοχή στην εκδήλωση είναι ελεύθερη, ωστόσο η προεγγραφή είναι απαραίτητη. Παρακαλούμε εγγραφείτε ΕΔΩ μέχρι τις 30/06/2025.
Πρόγραμμα

16:00
Προσέλευση και εγγραφή

16:20
Χαιρετισμοί από Πρόεδρο ΚΕΒΕ και Έφορο ΕΚΕ

16:25
Αρμοδιότητες Γραφείου Εφόρου Ελέγχου Κρατικών Ενισχύσεων

16:35
Συμβατή Κρατική Ενίσχυση, Κριτήρια μεγέθους Επιχειρήσεων

16:45
Πλεονεκτήματα Κανονισμών Απαλλαγής

Εφαρμογή τους στις Επιχειρήσεις και Παραδείγματα

17:05
Πλεονεκτήματα Κεντρικού Μητρώου Κρατικών Ενισχύσεων και Ενισχύσεων Ήσσονος Σημασίας για τις Επιχειρήσεις , Ενιαία Επιχείρηση

17:15
Συνδεδεμένη Επιχείρηση, Προβληματική Επιχείρηση

17:25
Ερωτήσεις και Απαντήσεις

18:00
Κλείσιμο

Για περισσότερες πληροφορίες, παρακαλούμε επικοινωνήστε με το ΚΕΒΕ στα τηλέφωνα 22889769, 22889752, 22889749 ή μέσω email στο eency@ccci.org.cy
Στάλω Δημοσθένους Αναπληρώτρια Διευθύντρια | Τμήμα Υπηρεσιών, Εμπορίου και Ψηφιοποίησης ΚΕΒΕ Συντονίστρια Enterprise Europe Network Κύπρου | Τηλ. 22889752, stalo@ccci.org.cy,

Ευκαιρίες Χρηματοδότησης μέσω του Προγράμματος STEP
2025-06-26 13:00 - 14:00
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σας ενημερώνει ότι το Ίδρυμα Έρευνας και Καινοτομίας (ΙδΕΚ), ως εταίρος του Enterprise Europe Network, διοργανώνει διαδικτυακό ενημερωτικό σεμινάριο (webinar) σχετικά με το νέο Πρόγραμμα STEP με τίτλο:
«Δημιουργία εγκαταστάσεων και γραμμών παραγωγής νέων καινοτόμων προϊόντων και υπηρεσιών»

Ημερομηνία: Πέμπτη, 26 Ιουνίου 2025
Ώρα: 13:00 – 14:00 (τοπική ώρα)
Δηλώσεις συμμετοχής: https://shorturl.at/kP5Et

Οι συμμετέχοντες μπορούν να υποβάλουν τις ερωτήσεις τους κατά την εγγραφή.
Επιπλέον, παρέχεται η δυνατότητα για ατομικές συναντήσεις με αρμόδιο λειτουργό του ΙδΕΚ, για παροχή καθοδήγησης:

Ημερομηνία: Τετάρτη, 2 Ιουλίου 2025
Ώρα: 09:00 – 14:00
Τοποθεσία: Στα γραφεία του ΙδΕΚ ή διαδικτυακά
Για ραντεβού: Καλέστε στο 22205000

Σας ενθαρρύνουμε να συμμετάσχετε σε αυτή την εκδήλωση και να αξιοποιήσετε την ευκαιρία για να ενημερωθείτε και να επωφεληθείτε από τις δυνατότητες του νέου προγράμματος STEP.
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Πρόσκληση σε Διαδικτυακή Εκδήλωση: Γυναίκες στη Γεωργία
2025-06-26 12:00 - 13:30
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σας προσκαλεί σε ένα ενδιαφέρον διαδικτυακό σεμινάριο που διοργανώνει η SkillLab, στο πλαίσιο του ευρωπαϊκού έργου GAEA, το οποίο υλοποιείται τα τελευταία τρία χρόνια από το Επιμελητήριο Ηρακλείου και άλλους ευρωπαϊκούς εταίρους.
Το έργο GAEA στοχεύει στην προώθηση της απασχόλησης και εκπαίδευσης των γυναικών στον αγροτικό τομέα, μέσω ανάπτυξης δεξιοτήτων, καθοδήγησης από μέντορες και κατάρτισης.
Το σεμινάριο απευθύνεται σε: όσους αναζητούν εργασία, φοιτήτριες, εκπαιδευτικούς, εργοδότες, υπεύθυνους χάραξης πολιτικής, συμβούλους, μέντορες και όλους όσοι ενδιαφέρονται για την ενδυνάμωση των γυναικών στον τομέα της γεωργίας.

Ημερομηνία: Πέμπτη, 26 Ιουνίου 2025
Ώρα: 13:00 – 14:30 (ώρα Κύπρου)

Θεματολογία Σεμιναρίου:

Παρουσίαση του έργου GAEA
Γυναίκες στην αγροτική επιχειρηματικότητα
Η γλώσσα των δεξιοτήτων: Μια προσέγγιση με πυρήνα τις δεξιότητες
Εισαγωγή στο ESCO για τη γεωργία
Εμπειρίες από το GAEA: Ανάδειξη δεξιοτήτων, κατάρτιση, mentoring
Ανοιχτή συζήτηση & δικτύωση

Σας προσκαλούμε να συμμετάσχετε και να ανακαλύψετε πώς η αξιοποίηση των δεξιοτήτων μπορεί να ενισχύσει τον ρόλο των γυναικών στον αγροδιατροφικό τομέα και να δημιουργήσει νέες επαγγελματικές ευκαιρίες.
Η εγγραφή είναι δωρεάν και μπορεί να γίνει ΕΔΩ.
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Από την Ιδέα στην Πράξη: Πως να ξεκινήσετε το Επιχειρηματικό σας ταξίδι
2025-06-26 10:00 - 12:00
Θα θέλαμε να σας ενημερώσουμε ότι το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με το Κέντρο Αριστείας Ερατοσθένης, διοργανώνει μια ενδιαφέρουσα ενημερωτική εκδήλωση με θέμα: «Από την Ιδέα στην Πράξη: Πως να ξεκινήσετε το Επιχειρηματικό σας ταξίδι».

Ημερομηνία: 26 Ιουνίου 2025
Τοποθεσία: Κυπριακό Εμπορικό και Βιομηχανικό Επιμελητήριο, 1ος όροφος
Ώρα: 10:00 – 12:00
Γλώσσα: Αγγλικά

Η εκδήλωση στοχεύει στην ενημέρωση και ενδυνάμωση νέων ερευνητών, ακαδημαϊκών και νέων επιχειρηματιών. Μέσα από παρουσιάσεις, καλές πρακτικές και διαδραστικές συζητήσεις, οι συμμετέχοντες θα έχουν την ευκαιρία να κατανοήσουν τα πρώτα βήματα στην επιχειρηματικότητα, να εξερευνήσουν διαθέσιμες πηγές στήριξης και να εμπνευστούν από ιστορίες ανθρώπων που γεφύρωσαν το κενό μεταξύ επιστήμης και αγοράς.
Η εγγραφή είναι δωρεάν και μπορεί να γίνει ΕΔΩ μέχρι τις 24/06/2025.

Agenda

10:00 – 10:15
Registrations

10:15 – 10:25
Welcome Note
· EEN Cyprus
· Eratosthenes Centre of Excellence

10:25 – 10:35
Applied Research in Action: Addressing Industry Needs through Academic Insight
Dr. Celia Hadjichristodoulou – GrantXpert Consulting Ltd

10:35 – 11:05
Funding and Financing Opportunities
· Presentation of RIF Open Calls and Central Knowledge Transfer Office
Dr. Rebecca Chrysafi – RIF
· European Office Cyprus
Elpida Christou – EOC

11:05 – 11:20
Exploring Networking Opportunities through the EEN Platform
EEN Cyprus

11:20 – 11:40
First steps – How to open a business and protect your IP
Department of Registrar of Companies and Official Receiver

11:40 – 11:50
Experience sharing
Vasilis Joseph and Greta Skemaite – Freyia Labs

11:50 – 12:00
Q&A

Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769/66/52/49 ή μέσω email στο eency@ccci.org.cy
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Πράσινη Μετάβαση στην Πράξη: Εργαλεία και Λύσεις για τις ΜμΕ
2025-06-17 09:00 - 12:00
Το Κυπριακό Εμπορικό και Βιομηχανικό Επιμελητήριο (ΚΕΒΕ) διοργανώνει ενημερωτική εκδήλωση / εκπαιδευτικό πρόγραμμα, στο πλαίσιο των ευρωπαϊκών έργων Enterprise Europe Network (EEN) και EE4SMEs, με στόχο την ενίσχυση της βιωσιμότητας και της πράσινης μετάβασης των κυπριακών μικρομεσαίων επιχειρήσεων (ΜμΕ).
Η εκδήλωση απευθύνεται κυρίως σε επιχειρήσεις που δραστηριοποιούνται στους τομείς της παραγωγής τροφίμων, της επεξεργασίας μετάλλων και του τουρισμού/εστίασης, χωρίς ωστόσο να αποκλείεται η συμμετοχή επιχειρήσεων από άλλους κλάδους. Στόχος της είναι η παροχή πρακτικής πληροφόρησης σχετικά με:

Την ανάγκη συμμόρφωσης με τα κριτήρια ESG (Περιβάλλον, Κοινωνία, Διακυβέρνηση)
Τη νέα Ευρωπαϊκή Οδηγία για τη Βιώσιμη Αναφορά (CSRD) και η σημασία της για τις ΜμΕ
Την ανάγκη για Ενεργειακή Πολιτική – Τρόποι βελτίωσης της ενεργειακής απόδοσης των επιχειρήσεων και διαθέσιμες πράσινες τεχνολογικές λύσεις (Ενεργειακοί Έλεγχοι, Life Cycle Cost Analysis – LCCA, Συστήματα Παρακολούθησης και Διαχείρισης Ενέργειας – EMS, πλατφόρμα EEN)
Την παρουσίαση καλών πρακτικών, όπως η χρήση της πλατφόρμας IMPAWATT για την αυτό-αξιολόγηση της ενεργειακής απόδοσης των επιχειρήσεων και την παροχή στοχευμένων και πρακτικών λύσεων για τη βελτίωσή της.
Τα διαθέσιμα χρηματοδοτικά εργαλεία για πράσινες επενδύσεις

Η παρουσία σας θα ενισχύσει την προσπάθεια για μια πιο πράσινη, βιώσιμη και ανταγωνιστική οικονομία.

Ημερομηνία εκδήλωσης: 17 Ιουνίου 2025
Ώρα: 09:00 – 12:00
Τοποθεσία: 1ος όροφο ΚΕΒΕ

Η συμμετοχή είναι δωρεάν και μπορεί να γίνει ΕΔΩ μέχρι τις 16/06/2025.
Για περισσότερες πληροφορίες μπορείτε να επικοινωνήσετε στα τηλέφωνα 22889749/52/66/69 & 22889747, ή μέσω email: eency@ccci.org.cy & a.foka@ccci.org.cy.
Χριστίνα Παναγίδη Λειτουργός | Τμήμα Ευρωπαϊκών Θεμάτων και Προγραμμάτων

Αποστολή στη Σικελία 2025: Εξερευνήστε τις Ευκαιρίες του Κρασιού !
2025-06-14 - 2025-06-17
Θα θέλαμε να σας ενημερώσουμε ότι η Sicindustria, σε συνεργασία με το Enterprise Europe Network, το Agrifood Sector Group, και με την υποστήριξη της Unioncamere Sicilia (Ένωση Επιμελητηρίων της Σικελίας) διοργανώνει την αποστολή Sicily on Wine 2025!
Αυτή η εκδήλωση γνωριμίας φέρνει σε επαφή Σικελούς παραγωγούς και διεθνείς αγοραστές.
Πρόκειται για μια μοναδική ευκαιρία να δημιουργηθούν νέες επιχειρηματικές επαφές με τρόπο αποδοτικό ως προς το χρόνο και το κόστος! Οι συναντήσεις θα πραγματοποιηθούν σε ειδικά διαμορφωμένο χώρο και θα διευθετηθούν εκ των προτέρων ΕΔΩ.
Λεπτομέρειες της εκδήλωσης

Τοποθεσία: Chiusa Sclafani Παλέρμο (πρώην Μοναστήρι των Πάτερ Olivetans)
Ημερομηνία: 14-17/06/2025
Προθεσμία εγγραφής: 06/06/2025

Ποιος μπορεί να συμμετάσχει;

Διεθνείς αγοραστές: Εισαγωγείς, υπεύθυνοι αγορών από μεγάλης κλίμακας διανομή, διανομείς, αντιπρόσωποι, σούπερ μάρκετ, αντιπρόσωποι της Ho.Re.Ca., λιανοπωλητές delicatessen/ειδικών τροφίμων, καταστήματα βιολογικών και φυσικών τροφίμων, εμπορική τροφοδοσία/εξυπηρέτηση τροφίμων, εταιρείες τροφοδοσίας εταιρικών εκδηλώσεων, αλυσίδες γρήγορου φαγητού, αλυσίδες καφετεριών και μπαρ, διαδικτυακές υπηρεσίες λιανικής πώλησης τροφίμων, χονδρέμποροι και άλλοι.
Παραγωγοί της Σικελίας

Πρόγραμμα Hosted Buyers
Επιλεγμένοι αγοραστές μπορούν να επωφεληθούν από ένα 100% δωρεάν ταξίδι και διαμονή που περιλαμβάνει τα ακόλουθα έξοδα:

Εισιτήρια μετ’ επιστροφής από/προς τη Σικελία
Διαμονή (3 διανυκτερεύσεις σε ξενοδοχείο 4*)
Μεταφορά από/προς το αεροδρόμιο
Γεύμα εργασίας κατά τη διάρκεια των επιχειρηματικών συναντήσεων την 15/06/2025
Υποστήριξη στην οργάνωση των επισκέψεων σε εταιρείες στις 16-17/06/2025
Πλήρης βοήθεια από την οργάνωση πριν, κατά τη διάρκεια και μετά την εκδήλωση

Οι αιτήσεις θα αξιολογηθούν ατομικά και θα εγκριθούν από τη Sicindustria και την Ένωση Επιμελητηρίων της Σικελίας με βάση τα ακόλουθα κριτήρια: ημερομηνία εγγραφής, κύκλος εργασιών, έτος ίδρυσης, αγοραστική δυνατότητα και είδος προϊόντων που τους ενδιαφέρει.
**Οι συμμετέχοντες αγοραστές πρέπει να έχουν την ικανότητα λήψης αποφάσεων στις επιχειρήσεις τους.
Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη | Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 | Email: c.panayides@ccci.org.cy

Digital Enterprise Show (DES)Brokerage Event 2025
2025-06-10 - 2025-06-12
Θα θέλαμε να σας ενημερώσουμε ότι στο πλαίσιο του Digital Enterprise Show (DES), που πραγματοποιείται από τις 10 έως τις12 Ιουνίου 2025 στη Μάλαγα, το Enterprise Europe Network Andalucia διοργανώνει την εκδήλωση DES2025 Brokerage Event.
Αυτή η επιχειρηματική εκδήλωση γνωριμίας στοχεύει στη διευκόλυνση των συνδέσεων μεταξύ παρόχων τεχνολογίας και οργανισμών που αναζητούν καινοτόμες ψηφιακές λύσεις για την επιτάχυνση του επιχειρηματικού τους μετασχηματισμού.
Βασικοί τομείς:

Υγεία
Μεταποίηση
Λιανικό και ηλεκτρονικό εμπόριο
Τουρισμός
Δημόσιος τομέας

Πώς λειτουργεί;

Εγγραφείτε εδώ: Η συμμετοχή στις επιχειρηματικές συναντήσεις είναι δωρεάν, αλλά απαιτείται εισιτήριο Premium VIP Pass για το Digital Enterprise Show. Δείτε τους όρους παρακάτω.
Δημοσιεύστε το επιχειρηματικό σας προφίλ.
Περιηγηθείτε στον κατάλογο των συμμετεχόντων και κλείστε συναντήσεις με τις εταιρείες που σας ενδιαφέρουν

Πλεονεκτήματα εγγραφής και όροι πρόσβασης:

Μπορείτε να επωφεληθείτε από τους εκπτωτικούς κωδικούς EEN (ένας ανά οργανισμό), οι οποίοι παρέχουν έκπτωση 50% στο Premium VIP Pass. Ο κωδικός θα αποσταλεί από τους διοργανωτές μετά την εγγραφή.
Οι ενδιαφερόμενοι πουαναζητούν λύσεις δικαιούνται δωρεάν πρόσβαση στην εκδήλωση.
Οι νεοσύστατες επιχειρήσεις που έχουν επιλεγεί να συμμετάσχουν στο The Scale-UP! World Summit (προθεσμία υποβολής αιτήσεων: 19 Μαΐου 2025) θα επωφεληθούν επίσης από δωρεάν πρόσβαση. Η πρωτοβουλία αυτή, που διοργανώνεται από τη DES, προσφέρει προβολή από τους επενδυτές, ευκαιρίες pitching και προνομιακούς όρους συμμετοχής.

Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 Email: c.panayides@ccci.org.cy

AI ABEL 2025 - Εφαρμογή της Τεχνητής Νοημοσύνης στις Επιχειρήσεις και στην Καθημερινότητα
2025-06-09 - 2025-06-13
Θα θέλαμε να σας ενημερώσουμε ότι το Enterprise Europe Network Βαρσοβίας, στην Πολωνία, σε συνεργασία με το Digital Economy Lab του Πανεπιστημίου της Βαρσοβίας, διοργανώνουν εκδήλωση με ενημερωτικά εργαστήρια και επιχειρηματικές συναντήσεις με θέμα την Εφαρμογή Τεχνητής Νοημοσύνης στην καθημερινότητα και στις επιχειρήσεις.
Η εκδήλωση θα διεξαχθεί εξ’ ολοκλήρου διαδικτυακά από τις 9 μέχρι τις 13 Ιουνίου 2025.
Η εκδήλωση αυτή είναι ειδικά αφιερωμένη σε εταιρείες, τεχνολογικά κέντρα, ερευνητικές ομάδες, ιδρύματα ή ιδιώτες που δραστηριοποιούνται ή ενδιαφέρονται να αναπτυχθούν στον τομέα της Τεχνητής Νοημοσύνης.
Πρωταρχικός στόχος αυτής της εκδήλωσης είναι να διευκολύνει τις ουσιαστικές συνδέσεις και συνεργασίες μεταξύ των ενδιαφερομένων στον τομέα της Τεχνητής Νοημοσύνης, προωθώντας ένα δυναμικό οικοσύστημα καινοτομίας. Φέρνοντας σε επαφή εμπειρογνώμονες του κλάδου, επιχειρήσεις και ερευνητές, στοχεύει να διερευνήσει τις πολύπλευρες εφαρμογές της Τεχνητής Νοημοσύνης τόσο στις επιχειρηματικές λειτουργίες όσο και στην καθημερινή ζωή, ανοίγοντας το δρόμο για ουσιαστική ανάπτυξη.
Τα ενημερωτικά εργαστήρια έχουν σκοπό να διερευνήσουν τις εφαρμογές της Τεχνητής Νοημοσύνης τόσο στον τομέα των επιχειρήσεων όσο και στη καθημερινότητα. Για περισσότερες πληροφορίες, πατήστε ΕΔΩ.
Οι ενδιαφερόμενοι που επιθυμούν να έχουν επιχειρηματικές συναντήσεις, καλούνται να εγγραφούν ΕΔΩ συμπληρώνοντας τα στοιχεία τους.
Για περισσότερες πληροφορίες, παρακαλώ επικοινωνήστε μαζί μας στο 22889749/52/69/66 ή μέσω email στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Tηλ: 22889769 | Email: s.christou@ccci.org.cy

Προώθηση αγροτικών προϊόντων: Υψηλού επιπέδου αποστολή του Ευρωπαίου Επιτρόπου στην Ιαπωνία, 8-13 Ιουνίου 2025
2025-06-08 - 2025-06-13
Συμμετάσχετε στην αποστολή και εξερευνήστε νέες εμπορικές ευκαιρίες!
Θα θέλαμε να σας ενημερώσουμε ότι ο Επίτροπος Hansen θα επισκεφθεί την Ιαπωνία το διάστημα 8-13 Ιουνίου 2025, συνοδευόμενος από μια επιχειρηματική αποστολή που θα περιλαμβάνει έως 100 ανώτατα στελέχη ευρωπαϊκών εταιρειών και οργανώσεων παραγωγών του αγροδιατροφικού τομέα.
Αυτή η αποστολή θα συνδυάζει επίσημες συναντήσεις του Επιτρόπου με κυβερνητικούς αξιωματούχους της Ιαπωνίας, καθώς και δραστηριότητες προώθησης με τη συμμετοχή της επιχειρηματικής αποστολής. Οι δραστηριότητες αυτές θα περιλαμβάνουν:

Σεμινάρια για τα χαρακτηριστικά της τοπικής αγοράς και τις καταναλωτικές τάσεις.
Επισκέψεις σε καταστήματα λιανικής και εργοστάσια παραγωγής.
Ευκαιρίες δικτύωσης με τοπικούς φορείς και επιχειρήσεις.
Συμμετοχή σε εκδηλώσεις στο πλαίσιο της Παγκόσμιας Έκθεσης (World Expo) στην Οσάκα, όπου η ΕΕ διαθέτει περίπτερο. Ο Επίτροπος θα εγκαινιάσει υψηλού επιπέδου εκδήλωση στην οποία καλούνται να συμμετάσχουν οι επιχειρηματικοί εκπρόσωποι.

Οι επιχειρηματίες που θα συμμετάσχουν στην αποστολή θα πρέπει να εκπροσωπούν κατά προτεραιότητα, αλλά όχι αποκλειστικά, τους εξής τομείς:

Παραγωγή, επεξεργασία και εμπορία κρέατος (βοδινό, χοιρινό, πουλερικά)
Μεταποιημένα αγροτικά προϊόντα
Γαλακτοκομικά (με έμφαση στα τυριά)
Κρασί, μπύρα και οινοπνευματώδη ποτά  Ελαιόλαδο
Φρούτα και λαχανικά

Ο Επίτροπος επιθυμεί να συμπεριλάβει στην επιχειρηματική αποστολή εταιρείες από όλα τα κράτη-μέλη της ΕΕ, εστιάζοντας ιδιαίτερα στις ΜμΕ με αξιόπιστη εξαγωγική ικανότητα, αλλά και μεγάλες επιχειρήσεις, καθώς και εθνικούς και ευρωπαϊκούς οργανισμούς παραγωγών από βασικούς τομείς με σημαντικές προοπτικές για το εμπόριο και τη συνεργασία ΕΕ-Ιαπωνίας.
Συμμετοχή & Οικονομικές Υποχρεώσεις:

Μπορούν να συμμετάσχουν ανώτερα στελέχη από οργανώσεις παραγωγών και μεμονωμένες επιχειρήσεις.
Οι συμμετέχοντες πρέπει να παρακολουθήσουν ολόκληρο το πρόγραμμα.
Τα έξοδα μετακίνησης και διαμονής καλύπτονται από τους ίδιους τους συμμετέχοντες.
Μόνο ένα άτομο ανά εταιρεία/οργάνωση μπορεί να συμμετάσχει επίσημα στην επιχειρηματική αποστολή.
Συνοδευτικά μέλη μπορούν να παρευρεθούν, αλλά η πρόσβασή τους σε ορισμένες εκδηλώσεις μπορεί να είναι περιορισμένη λόγω του μεγέθους της αποστολής.

Υποβολή Αιτήσεων:
Οι ενδιαφερόμενες οργανώσεις και επιχειρήσεις καλούνται να συμπληρώσουν την ηλεκτρονική φόρμα αίτησης μέχρι τις 9 Φεβρουαρίου 2025 στον ακόλουθο σύνδεσμο:
https://ec.europa.eu/eusurvey/runner/HLM_Japan_2025
Για οποιεσδήποτε διευκρινίσεις, μπορείτε να απευθύνεστε απευθείας στον Εκτελεστικό Οργανισμό Έρευνας (REA) μέσω email: REA-AGRI-EVENTS@ec.europa.eu.

Στάλω Δημοσθένους Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου Τηλ. 22889752, stalo@ccci.org.cy

Ενημερωτική Εκδήλωση για τις Εξαγορές και Συγχωνεύσεις ΜμΕ στην Κύπρο
2025-05-28 15:00 - 16:30
Θα θέλαμε να σας ενημερώσουμε ότι το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με Ελληνική Τράπεζα, διοργανώνει μια ενδιαφέρουσα ενημερωτική εκδήλωση για τις τοπικές μικρομεσαίες επιχειρήσεις (ΜμΕ) με θέμα: «Εξαγορές και Συγχωνεύσεις Μικρομεσαίων Επιχειρήσεων (ΜμΕ) στην Κύπρο»

Ημερομηνία: Τετάρτη, 28 Μαΐου 2025
Τοποθεσία: Κυπριακό Εμπορικό και Βιομηχανικό Επιμελητήριο, 1ος όροφος
Ώρα: 15:00 – 16:30
Γλώσσα: Ελληνικά

Η εκδήλωση αποσκοπεί στην ενημέρωση και την ενθάρρυνση των ΜμΕ να αξιοποιήσουν επιχειρηματικές συνέργειες, μέσω εξαγορών και συγχωνεύσεων, ως μέσο ανάπτυξης, ενίσχυσης της ανταγωνιστικότητάς τους και διασφάλισης της μακροπρόθεσμης βιωσιμότητάς τους.
Η εκδήλωση τελεί υπό την αιγίδα της Ελληνικής Τράπεζας και θα πραγματοποιηθεί με την παρουσία του Υπουργού Οικονομικών, κ. Μάκη Κεραυνού.
Κατά τη διάρκεια της εκδήλωσης θα καλυφθούν, μεταξύ άλλων, τα εξής θέματα:

Η σημασία και τα οφέλη για τις ΜμΕ από τις συγχωνεύσεις και εξαγορές
Νομικά, φορολογικά και λογιστικά ζητήματα στη διαδικασία συγχώνευσης
Πρακτική εμπειρία από επιτυχημένη συγχώνευση στην κυπριακή αγορά
Ανάλυση Αγοράς & Χρηματοοικονομικές Τάσεις για τις ΜμΕ.

Η εγγραφή είναι δωρεάν και μπορεί να γίνει ΕΔΩ μέχρι τις 27/05/2025.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769, 22889752, 22889749 ή μέσω email στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

SOFTWARE DAYS 2025
2025-05-19 - 2025-05-21
Το μέλλον της ψηφιακής επιχειρηματικότητας!
Θα θέλαμε να σας ενημερώσουμε ότι το Enterprise Europe Network συνεργάζεται με τους φορείς FFG, WKO/Advantage Austria/UBIT, τον Οργανισμό Ανάπτυξης Επιχειρήσεων Βιέννης (Vienna Business Agency), το Πολυτεχνείο Βιέννης (TU Wien) και τον Σύνδεσμο Αυστριακών Παρόχων Λογισμικού (VÖSI) για την 8η διεθνή εκδήλωση B2B «Software Days»!
Η B2B Software Days είναι μια διεθνής υβριδική εκδήλωση που θα πραγματοποιηθεί από τις 19 έως τις 21 Μαΐου 2025, με δύο ημέρες δια ζώσης σε έναν από τους πιο εμβληματικούς και βιώσιμα οργανωμένους χώρους της Βιέννης και μία ημέρα διαδικτυακής συμμετοχής ώστε να μπορούν να συμμετάσχουν και όσοι δεν έχουν τη δυνατότητα φυσικής παρουσίας..
Η εκδήλωση αναμένεται να προσελκύσει περισσότερους από 1.100 συμμετέχοντες και περιλαμβάνει ένα πλούσιο πρόγραμμα με εμπνευσμένες κεντρικές ομιλίες από κορυφαίους ηγέτες του κλάδου, όπως ο Ulrich Ahle (Gaia-X) και ο Michael Leibfried (RedHat GmbH), καθώς και πάνω από 20 εξειδικευμένα θεματικά εργαστήρια. Παράλληλα, θα προσφέρονται εκατοντάδες προκαθορισμένες B2B συναντήσεις, εξειδικευμένη συμβουλευτική υποστήριξη για επιχειρηματικές ιδέες και προκλήσεις, καθώς και η δυνατότητα προβολής προϊόντων και υπηρεσιών μέσω της διαδραστικής αγοράς της εκδήλωσης. Ιδιαίτερη έμφαση δίνεται στη συνεργασία με τη φετινή Χώρα Εταίρο, τη Γαλλία. Η εκδήλωση θα ολοκληρωθεί με επίσημη βραδινή δεξίωση στο παραδοσιακό βιεννέζικο εστιατόριο Melker Stiftskeller.
Εγγραφείτε ΕΔΩ!
Λεπτομέρειες της εκδήλωσης

Τοποθεσία: Vienna City Hall, Lichtenfelsgasse 2, 1010 Vienna, Austria
Ημερομηνία: 19-21/05/2025
Προθεσμία εγγραφής: 21/05/2025

Γιατί να συμμετάσχετε;

Δύο ημέρες δια ζώσης (19 & 20.05.2025) και μία διαδικτυακή (21.05.2025)
Περισσότερα από 20 εξαιρετικά θεματικά εργαστήρια
Εξειδικευμένες συμβουλές για τις ιδέες και τις προκλήσεις σας
Προβάλετε τις επιχειρηματικές σας προσφορές και αιτήματα μέσω της διαδραστικής μας αγοράς
Εκατοντάδες προκαθορισμένες B2B συναντήσεις

Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766Email: c.panayides@ccci.org.cy

Going Global: Entrepreneurs on Stage - Stronger Together: Empowering Business Community
2025-05-08 17:00 - 19:00
«Going Global: Entrepreneurs on Stage»
Ανακαλύψτε Καινοτόμες Λύσεις
Cyprus Diaspora Forum 2025
ΠΡΟΣΚΛΗΣΗ

Το Enterprise Europe Network Κύπρου, με τη στήριξη του ΚΕΒΕ και των Τοπικών του Επιμελητηρίων, σας προσκαλεί να παρακολουθήσετε την εκδήλωση (pitching session) με τίτλο «Going Global: Entrepreneurs on Stage», που θα πραγματοποιηθεί στις 8 Μαΐου 2025, η ώρα 17:00, στο πλαίσιο του Cyprus Diaspora Forum 2025.
Στην εκδήλωση, 11 επιλεγμένες καινοτόμες επιχειρήσεις θα παρουσιάσουν τα προϊόντα και τις τεχνολογίες τους, προβάλλοντας τις δυνατότητές τους για εμπορική και τεχνολογική συνεργασία.
Σε αντίθεση με τις παραδοσιακές εκδηλώσεις pitching, η συγκεκριμένη δράση εστιάζει στη δημιουργία ουσιαστικών συνεργασιών, μέσω εμπορικών συμφωνιών, τόσο σε τοπικό όσο και σε διεθνές επίπεδο.
Απευθύνεται σε επιχειρηματίες, επενδυτές και φορείς που επιθυμούν να ανακαλύψουν και να αξιοποιήσουν καινοτόμες λύσεις που προσφέρουν κυπριακές επιχειρήσεις.
Την εκδήλωση θα συντονίσει ο κ. Μίλτος Καμπουρίδης, διακεκριμένος Κύπριος επιχειρηματίας με διεθνή παρουσία. Ο κ. Καμπουρίδης θα συμμετάσχει επίσης σε συζήτηση (fireside chat), κατά την οποία θα μιλήσει για την επαγγελματική του πορεία και τις δυσκολίες που αντιμετώπισε μέχρι να φτάσει στην επιτυχία. Αμέσως μετά, θα ακολουθήσει το pitching session.
Η είσοδος στην εκδήλωση «Going Global: Entrepreneurs on Stage» είναι ελεύθερη για όσους πραγματοποιήσουν εγγραφή.
Κάντε εγγραφή και δηλώστε συμμετοχή ΕΔΩ.
Τόπος: Ξενοδοχείο AMARA, Λεμεσός
Πρόγραμμα

17:00 – 17:30: Fireside Chat με τον κ. Μίλτο Καμπουρίδη
17:30 – 18:30: Pitching Session
18:30 – 19:00: Κοκτέιλ Δικτύωσης

Γλώσσα Διεξαγωγής: Αγγλικά
Μην χάσετε την ευκαιρία να ανακαλύψετε καινοτόμες λύσεις και να δημιουργήσετε στρατηγικές διασυνδέσεις που μπορούν να δώσουν νέα δυναμική στην επιχείρησή σας.
Δείτε τον κατάλογο με τα προφίλ των συμμετεχουσών εταιρειών ΕΔΩ. Σας ενθαρρύνουμε να τον μελετήσετε εκ των προτέρων ώστε να εντοπίσετε πιθανά σημεία κοινού ενδιαφέροντος και συνεργασίας.
Για περισσότερες πληροφορίες, παρακαλώ επικοινωνήστε με το Enterprise Europe Network Κύπρου στα τηλέφωνα 22889749/52/66/69 ή μέσω email eency@ccci.org.cy.

Στάλω Δημοσθένους | Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου |Τηλ. 22889752, stalo@ccci.org.cy

EU-13 Roadshow: «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων»
2025-04-03 09:30 - 15:00
Θα θέλαμε να σας ενημερώσουμε πως το Ευρωπαϊκό Συμβούλιο Καινοτομίας και Εκτελεστικό Γραφείο ΜΜΕ σε συνεργασία με το Πανεπιστήμιο Κύπρου, την Υπηρεσία Υποστήριξης Έρευνας και Καινοτομίας (ΥΥΕΚ) και το Κέντρο Αριστείας για Έρευνα και Καινοτομία «Κοίος» φιλοξενούν την εκδήλωση «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων» ως μέρος του συνεχιζόμενου προγράμματος EU-13 Roadshow, το οποίο θα προσφέρει στους συμμετέχοντες εις βάθος αξιοποίηση των πνευματικών περιουσιακών στοιχείων ως καταλύτη για ανάπτυξη και συνεργασία.
Η εκδήλωση «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων» περιλαμβάνει διαδραστικές συζητήσεις στρογγυλής τραπέζης όπου οι συμμετέχοντες ενθαρρύνονται να λάβουν μέρος σε ανοικτό διάλογο, να μοιραστούν εμπειρίες και να θέσουν ερωτήσεις κατευθείαν στους ομιλητές. Το πρόγραμμα θα προσφέρει επίσης γνώσεις και συμβουλές για τη διαχείριση πνευματικών περιουσιακών στοιχείων, επιτυχημένα παραδείγματα αξιοποίησης και εμπορευματοποίησης από ντόπιους ερευνητές και άλλους ειδικούς σε θέματα καινοτομίας!
Το Enterprise Europe Network Κύπρου θα συμμετέχει με περίπτερο και θα παρέχει πληροφορίες.
Λεπτομέρειες Εκδήλωσης:
Ημερομηνία: 3 Απριλίου 2025
Ώρα: 09:30 – 15:00
Τοποθεσία: University of Cyprus – Council-Senate Building «Anastasios G. Leventis», Room B108
Πρόγραμμα: Δείτε το εδώ
Πρέπει να συμμετέχετε;
Το EU-13 Roadshow στοχεύει:

ΜΜΕ, συμπεριλαμβανομένων των πολύ μικρών επιχειρήσεων και των επιχειρήσεων scale-up
Start-ups
Ερευνητές
Δικαιούχους χρηματοδοτημένων σχεδίων της Ευρωπαϊκής Ένωσης
Πάροχους υποστήριξης καινοτομίας

Γιατί να παρευρεθείτε;
Οι συμμετέχοντες θα έχουν την ευκαιρία να:

Δικτυωθούν με επαγγελματίες, ερευνητές και καινοτόμους.
Μάθουν από τις εμπειρίες ντόπιων εταιρειών.
Ανακαλύψουν υπηρεσίες που μπορούν να τους βοηθήσουν να αναπτυχθούν στον τομέα της καινοτομίας.

Δήλωση συμμετοχής: ΕΔΩ!

Χριστίνα Παναγίδη Λειτουργός ΚΕΒΕ | Διεύθυνση Ευρωπαϊκών Θεμάτων | Σύμβουλος Enterprise Europe Network Κύπρου Τηλ. 22889766, c.panayides@ccci.org.cy

Σεμινάριο: «Νέα Ευρωπαϊκή Νομοθεσία για την Αποψίλωση: Επιπτώσεις και Υποχρεώσεις για τις Επιχειρήσεις»
2025-03-20 09:00 - 11:00
Μάθετε πώς να συμμορφωθείτε με τη νέα ευρωπαϊκή νομοθεσία και να προστατεύσετε την επιχείρησή σας!
Η Ευρωπαϊκή Ένωση θέτει αυστηρούς κανόνες για την εμπορία επτά βασικών προϊόντων που συνδέονται με την αποψίλωση και την υποβάθμιση των δασών και συγκεκριμένα τα βοοειδή, το κακάο, τον καφέ, τον ελαιοφοίνικα, το καουτσούκ, τη σόγια και το ξύλο, καθώς και ορισμένων σχετικών παράγωγων προϊόντων τους όπως π.χ. η σοκολάτα, τα έπιπλα, το χαρτί, κλπ. Όλες οι επιχειρήσεις (φορείς εκμετάλλευσης και έμποροι) που δραστηριοποιούνται στην εισαγωγή, εξαγωγή και εμπορία αυτών των προϊόντων, οφείλουν να συμμορφωθούν, ώστε να αποφύγουν νομικά και οικονομικά προβλήματα.
Τι πρέπει να γνωρίζετε:
✅ Μηδενική αποψίλωση: Τα προϊόντα σας δεν πρέπει να προέρχονται από περιοχές που έχουν αποψιλωθεί.
✅ Νομιμότητα: Η παραγωγή τους πρέπει να τηρεί τη νομοθεσία της χώρας προέλευσης (ιδιοκτησία γης, εργασιακά δικαιώματα κ.λπ.).
✅ Δήλωση δέουσας επιμέλειας: Περιλαμβάνει όλες τις πληροφορίες και αποδεικτικά στοιχεία με τα οποία επιβεβαιώνεται η άσκηση δέουσας επιμέλειας εκ μέρους του φορέα εκμετάλλευσης/ εμπόρου και διαπίστωση μηδενικού ή αμελητέου κινδύνου μη συμμόρφωσης των σχετικών προϊόντων με τον κανονισμό.
Για το λόγο αυτό, το Κυπριακό Εμπορικό και Βιομηχανικό Επιμελητήριο (ΚΕΒΕ), σε συνεργασία με το Τμήμα Δασών (Υπουργείο Γεωργίας, Φυσικών Πόρων και Περιβάλλοντος), διοργανώνει ενημερωτικό σεμινάριο για να βοηθήσει τις επιχειρήσεις να κατανοήσουν και να προετοιμαστούν για τις νέες υποχρεώσεις.

Λεπτομέρειες Σεμιναρίου:
Ημερομηνία: 20 Μαρτίου 2025
Ώρα: 09:00
Διάρκεια: 2 ώρες
Τοποθεσία: 1ος όροφος ΚΕΒΕ, Δελιγιώργη 3, 1066, Λευκωσία

Η συμμετοχή είναι δωρεάν, αλλά απαιτείται προεγγραφή! Δήλωση συμμετοχής: ΕΔΩ
Να σημειωθεί ότι θα προσφερθεί η δυνατότητα συμμετοχής διαδικτυακά και ο σύνδεσμος θα σταλεί σε όσους εγγραφούν.
Για περισσότερες πληροφορίες και διευκρινήσεις, παρακαλώ επικοινωνήστε με το ΚΕΒΕ, στα τηλέφωνα: 22 88 97 49 / 52 / 66 / 69 ή μέσω Email: eency@ccci.org.cy
Οι έλεγχοι αυστηροποιούνται και αφορούν όλη την εφοδιαστική αλυσίδα. Μην αφήσετε την επιχείρησή σας απροετοίμαστη!
Εξασφαλίστε τη θέση σας σήμερα!

Νέα Ευρωπαϊκή Νομοθεσία για την Αποψίλωση: Επιπτώσεις και Υποχρεώσεις για τις Επιχειρήσεις

ΠΡΟΓΡΑΜΜΑ

Πέμπτη 20.03.2025
Τοποθεσία: ΚΕΒΕ, 1ος όροφος, Δελιγιώργη 3, 1066, Λευκωσία

09.00 – 09.15

Προσέλευση

09.15 – 09.30
Καλωσόρισμα & Εισαγωγή
· κ. Στάλω Δημοσθένους, Ανώτερη Λειτουργός ΚΕΒΕ, Συντονίστρια ΕΕΝ Κύπρου
· κ. Κωνσταντίνος Νικολάου, Ανώτερος Συντηρητής Δασών Τμήμα Δασών

Παρουσίαση Κανονισμού 2023/1115 σχετικά με την αποψίλωση και την υποβάθμιση των δασών
· κ. Αρίσταρχος Αριστάρχου, Συντηρητής Δασών Α΄, Τμήμα Δασών

09.30 – 09.50
Εισαγωγή στη Νέα Ευρωπαϊκή Νομοθεσία για την Αποψίλωση

• Βασικοί στόχοι και σκοπός του Κανονισμού
• Ποιες επιχειρήσεις επηρεάζονται
• Χρονοδιάγραμμα εφαρμογής

09.50 – 10.10
Υποχρεώσεις των Επιχειρήσεων
• Υποχρεώσεις Φορέων Εκμετάλλευσης και Εμπόρων
• Τι αλλάζει για τις ΜμΕ
• Απαιτήσεις για τη δήλωση Δέουσας Επιμέλειας και Μέτρα εκτίμησης κινδύνου

10.10 – 10.30
Καλές Πρακτικές Συμμόρφωσης
• Πληροφοριακό Σύστημα και διαθέσιμα εργαλεία
• Πιθανές κυρώσεις

10.30 – 11.00
Ανοιχτή Συζήτηση & Ερωτήσεις
• Συζήτηση με ειδικούς και απαντήσεις σε ερωτήσεις συμμετεχόντων
• Τελικές επισημάνσεις και χρήσιμες συμβουλές για τα επόμενα βήματα

Στάλω Δημοσθένους | Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου | Τηλ. 22889752, stalo@ccci.org.cy

3η Πρόσκληση Υποβολής Προτάσεων για το Πρόγραμμα Women TechEU
2025-03-05 16:00 - 17:00
Το ΚΕΒΕ, ως συντονιστής του Enterprise Europe Network Κύπρου, θα ήθελε να σας ενημερώσει σχετικά με την 3η Πρόσκληση Υποβολής Προτάσεων του προγράμματος Women TechEU.
Το πρόγραμμα Women TechEU, χρηματοδοτούμενο από την Ευρωπαϊκή Ένωση, επιδιώκει να δημιουργήσει ένα πιο ισορροπημένο ως προς το φύλο επιχειρηματικό οικοσύστημα παρέχοντας στις γυναίκες στον τομέα της τεχνολογίας περισσότερες ευκαιρίες, πόρους και υποστήριξη για να αναπτυχθούν και να διαπρέψουν. Στοχεύει στην υποστήριξη γυναικών που ηγούνται νεοφυών επιχειρήσεων (start ups) στον τομέα της υπερπροηγμένης τεχνολογίας (deep tech) σε όλη την Ευρώπη και παράλληλα στην αύξηση του αριθμού των γυναικών που ιδρύουν νεοφυείς επιχειρήσεις.
Παροχές στους Επιλεγμένους Δικαιούχους:
Χρηματοδότηση: Κάθε επιλεγμένη επιχείρηση θα λάβει επιχορήγηση μέχρι 75.000 ευρώ.
Εξατομικευμένο Πρόγραμμα Ανάπτυξης Επιχειρήσεων: Περιλαμβάνει καθοδήγηση (mentoring), επαγγελματική υποστήριξη (coaching) και στοχευμένη εκπαίδευση.
Προθεσμία Υποβολής Αιτήσεων: Η προθεσμία για την υποβολή αιτήσεων είναι η 17η Μαρτίου 2025, ώρα 17:00 CET (ώρα Βρυξελλών).
Προϋποθέσεις Συμμετοχής:
Η επιχείρηση πρέπει να έχει ιδρυθεί ή συνιδρυθεί από γυναίκα που κατέχει ανώτατη ηγετική θέση (π.χ. CEO, CTO) και να έχει στην κατοχή της τουλάχιστον το 25% των μετοχών της εταιρείας κατά την υποβολή της αίτησης.
Καταστατικό: Η εταιρεία πρέπει να είναι εγγεγραμμένη και να εδρεύει σε κράτος μέλος της ΕΕ ή σε χώρα συνδεδεμένη με το πρόγραμμα Horizon Europe για τουλάχιστον έξι μήνες πριν από την προθεσμία υποβολής και να έχει μέγιστη ηλικία οκτώ ετών.
Στάδιο Ανάπτυξης: Η εταιρεία πρέπει να βρίσκεται σε πρώιμο στάδιο ανάπτυξης, πριν από την επίτευξη ενός πλήρως λειτουργικού ελάχιστου βιώσιμου προϊόντος (TRL 3-6), και να έχει συγκεντρώσει λιγότερο από 1 εκατομμύριο ευρώ σε μετοχικά κεφάλαια.
Πληροφορίες και Υποβολή Αιτήσεων: Για περισσότερες πληροφορίες και για να υποβάλετε την αίτησή σας, επισκεφθείτε την επίσημη ιστοσελίδα του προγράμματος: Women TechEU.
Σημαντική Εκδήλωση:
Στις 5 Μαρτίου 2025, ώρα 16:00 CET (ώρα Βρυξελλών), θα πραγματοποιηθεί διαδικτυακή ενημερωτική ημερίδα (InfoDay) μέσω Zoom, όπου θα παρουσιαστεί αναλυτικά το πρόγραμμα και θα απαντηθούν ερωτήσεις των ενδιαφερομένων. Μπορείτε να εγγραφείτε για την εκδήλωση ΕΔΩ.
Ενθαρρύνουμε όλες τις γυναίκες που ηγούνται νεοφυών επιχειρήσεων στον τομέα της τεχνολογίας να αξιοποιήσουν αυτή την ευκαιρία για ανάπτυξη και δικτύωση.

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων | Enterprise Europe Network Κύπρου | Τηλ. 22889769, Email: s.christou@ccci.org.cy

SMAGUA - 2025 Εκδήλωση Επιχειρηματικών Συναντήσεων στους Τομείς του Νερού και Περιβάλλοντος
2025-03-04 - 2025-03-05
Το Enterprise Europe Network (ΕΕΝ), διοργανώνει Εκδήλωση Επιχειρηματικών Συναντήσεων στα πλαίσια της 27ης Διεθνούς Έκθεσης Νερού και Περιβάλλοντος «SMAGUA 2025», στη Σαραγόσα της Ισπανίας, 4-5 Μαρτίου 2025.
Το Κυπριακό Εμπορικό και Βιομηχανικό Επιμελητήριο (ΚΕΒΕ), ως μέλος του ΕΕΝ, προσκαλεί τις Κυπριακές επιχειρήσεις και οργανισμούς που δραστηριοποιούνται σε θέματα νερού και περιβάλλοντος να συμμετάσχουν στην εν λόγω έκθεση καθώς θα έχουν την ευκαιρία να συναντήσουν κορυφαίες εταιρείες του κλάδου και να διερευνήσουν νέες τεχνολογίες, εξοπλισμό και καλές πρακτικές.
Συγκεκριμένα, στα πλαίσια της «SMAGUA 2025», το ΕΕΝ θα παρέχει τη δυνατότητα προκαθορισμένων, δια ζώσης συναντήσεων στις 4-5 Μαρτίου 2025 με διεθνείς οργανισμούς και επαγγελματίες στους πιο κάτω τομείς:
Nερό και Άρδευση

Συλλογή, μεταφορά και αποθήκευση
Επεξεργασία και επαναχρησιμοποίηση νερού
Όργανα ανάλυσης και αυτοματοποίησης
Τεχνικές εταιρείες και εταιρείες παροχής υπηρεσιών
Ενεργειακό περιβάλλον
Άρδευση
Άλλος εξοπλισμός

Περιβάλλον

Επεξεργασία και διαχείριση αποβλήτων
Καθαρισμός και συντήρηση δρόμων
Ανάκτηση ενέργειας και στερεά υλικά
Αποκατάσταση μολυσμένων εδαφών
Ατμοσφαιρική ρύπανση και καθαρισμός αερίων
Αναλυτική τεχνολογία και εργαστήρια
Εταιρείες παροχής υπηρεσιών
Εκπαίδευση και έρευνα

Για εγγραφή στην Εκδήλωση επιχειρηματικών συναντήσεων του ΕΕΝ και περισσότερες πληροφορίες πατήστε ΕΔΩ.
Επισημαίνεται ότι η εγγραφή στην Εκδήλωση επιχειρηματικών συναντήσεων του ΕΕΝ και η συμμετοχή στην έκθεση είναι δωρεάν.
Περισσότερες πληροφορίες για την Διεθνή ‘Έκθεση «SMAGUA 2025» μπορείτε να βρείτε ΕΔΩ.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769, 22889752, 22889749 ή μέσω email στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων | Enterprise Europe Network Κύπρου |Τηλ. 22889769, Email: s.christou@ccci.org.cy

Λάβετε μέρος στις επιχειρηματικές συναντήσεις Κύπρου - Γερμανίας
2025-02-27 09:00 - 13:00
Με αφορμή την επίσκεψη επιχειρηματικής αντιπροσωπείας από τη Γερμανία, που συντονίζει το Ελληνογερμανικό Εμπορικό και Βιομηχανικό Επιμελητήριο εκ μέρους του Ομοσπονδιακού Υπουργείου Οικονομίας και Προστασίας του Κλίματος (BMWK), το ΚΕΒΕ, ως συντονιστής του Enterprise Europe Network Κύπρου, διοργανώνει εκδήλωση επιχειρηματικών συναντήσεων με θέμα “Partnering for Sustainable Mobility: German-Cyprus Business Matchmaking”, σε συνεργασία με την Πρεσβεία της Γερμανίας στην Κύπρο.

Ημερομηνία: 27/02/2025
Ώρα: 9:30 – 13:00
Τοποθεσία: Κυπριακό Εμπορικό και Βιομηχανικό Επιμελητήριο, 1ος & 2ος όροφος
Γλώσσα: Αγγλικά

Κύριος στόχος της εκδήλωσης είναι η προβολή καινοτόμων λύσεων και η ανταλλαγή τεχνογνωσίας στους τομείς της βιώσιμης κινητικότητας και ηλεκτροκίνησης. Η εκδήλωση θα ξεκινήσει με σύντομους χαιρετισμούς και παρουσιάσεις από τις γερμανικές εταιρείες. Στη συνέχεια, θα ακολουθήσει ενότητα ερωτήσεων και απαντήσεων, ενώ η εκδήλωση θα ολοκληρωθεί με κατ’ ιδίαν επιχειρηματικές συναντήσεις, παρέχοντας εξαιρετικές ευκαιρίες για τη διερεύνηση και ανάπτυξη συνεργασιών, καθώς και την υλοποίηση κοινών έργων σε αυτούς τους στρατηγικούς τομείς.
Η επιχειρηματική αποστολή από τη Γερμανία διοργανώνεται στο πλαίσιο της πρωτοβουλίας Foreign Market Entry Programme του Ομοσπονδιακού Υπουργείου Οικονομίας και Προστασίας του Κλίματος (BMWK), με στόχο την ενίσχυση των διμερών επιχειρηματικών σχέσεων.
Σημειώνεται, επιπλέον, ότι πριν από την εκδήλωση στην Κύπρο, θα πραγματοποιηθεί την Τρίτη 25 Φεβρουαρίου στη Θεσσαλονίκη, Ημερίδα με διαδικτυακή μετάδοση, η οποία θα επιτρέπει τη συμμετοχή και από άλλες περιοχές, περιλαμβανομένων της Ελλάδας και της Κύπρου.
Κατά τη διάρκεια της ημερίδας, οι γερμανικές εταιρείες θα παρουσιάσουν τις τεχνολογίες τους, ενώ θα πραγματοποιηθούν ομιλίες από εμπειρογνώμονες από τις τρεις χώρες (Γερμανία, Ελλάδα και Κύπρο), αναλύοντας τις τελευταίες εξελίξεις και τάσεις στον τομέα της βιώσιμης κινητικότητας και ηλεκτροκίνησης.
Συμμετοχή στις κατ’ ιδίαν επιχειρηματικές συναντήσεις στην Κύπρο: Για τη συμμετοχή στην εκδήλωση των κατ’ ιδίαν επιχειρηματικών συναντήσεων που θα πραγματοποιηθούν στην Κύπρο, απαιτείται η ηλεκτρονική συμπλήρωση της φόρμας εγγραφής, η οποία είναι διαθέσιμη ΕΔΩ.
Ακολουθεί το πρόγραμμα της εκδήλωσης.
Για περαιτέρω πληροφορίες, παρακαλούμε επικοινωνήστε με το ΚΕΒΕ, Enterprise Europe Network Κύπρου, στα τηλέφωνα: +35722889749/52/69 ή μέσω Email: eency@ccci.org.cy

AGENDA

THURSDAY Location: CYPRUS CHAMBER OF COMMERCE AND INDUSTRY 27.02.2025 (CCCI), 3 Deligiorgi str., 1066, Nicosia

09.30 – 09.45 Registration and Welcome Coffee

09.45 – 10.00 Opening Remarks

10.00 – 10.30 GERMAN SHOWCASE – BRIEF INTRODUCTION OF GERMAN COMPANIES

10.30 – 10.45 Q & A

10.45 – 13.00 Networking Cocktail & B2B Meetings

Moderation:
Stalo Demosthenous
Senior Officer CCCI, Department of European Affairs & Programmes, Coordinator of Enterprise Europe Network (EEN) Cyprus

Στάλω Δημοσθένους Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου Τηλ. 22889752, stalo@ccci.org.cy

Αποστολή στην Ιαπωνία με θέμα τα Έξυπνα εργοστάσια και τη Ρομποτική
2025-01-21 - 2025-01-24
Θα θέλαμε να σας ενημερώσουμε ότι το Κέντρο Βιομηχανικής Συνεργασίας ΕΕ-Ιαπωνίας διοργανώνει αποστολή στην Ιαπωνία με στόχο τους τομείς του Έξυπνου Εργοστασίου και της Ρομποτικής.
Η αποστολή διοργανώνεται στα πλαίσια της έκθεσης “Factory Innovation Week” που θα πραγματοποιηθεί τον Ιανουάριο του 2025 στο Τόκιο της Ιαπωνίας. Κατά τη διάρκεια της τριήμερης έκθεσης, οι συμμετέχοντες που θα επιλεγούν θα μπορούν να εκθέσουν τα προϊόντα/υπηρεσίες τους στο περίπτερο του Κέντρου ΕΕ-Ιαπωνίας.
Η αποστολή θα δώσει την ευκαιρία σε 12 ΜμΕ της ΕΕ να εισέλθουν στην ιαπωνική αγορά ή να αναπτύξουν περαιτέρω τις τρέχουσες δραστηριότητές τους στη χώρα και να συνάψουν τεχνολογικές ή επιχειρηματικές συνεργασίες. Ως εκ τούτου, οι εταιρείες θα μπορούν να αυξήσουν την ικανότητα καινοτομίας τους και να γίνουν πιο ανταγωνιστικές σε παγκόσμια κλίμακα.

Ημερομηνία: 21-24 Ιανουαρίου 2025
Προθεσμία υποβολής αιτήσεων: 30 Οκτωβρίου 2024
Τοποθεσία: Τόκιο, Ιαπωνία

Η αποστολή απευθύνεται σε μικρομεσαίες επιχειρήσεις και ομάδες επιχειρήσεων της Ευρώπης που δραστηριοποιούνται στους ακόλουθους τομείς:

Τεχνητή Νοημοσύνη
IoRT (Internet of Robotic Things – Δίκτυο των ρομποτικών πραγμάτων)
Βιομηχανικά ρομπότ
Εξαρτήματα και υλικά για ρομπότ
Εξοπλισμός έξυπνων εργοστασίων & αυτόνομες μεταφορές
Εξ αποστάσεως παρακολούθηση & υποστήριξη
Βιώσιμες κατασκευαστικές λύσεις

Κόστος:
Το Κέντρο ΕΕ-Ιαπωνίας καλύπτει όλα τα έξοδα που σχετίζονται άμεσα με την αποστολή: θα καλύψει τα τέλη συμμετοχής στην εμπορική έκθεση και τα λειτουργικά έξοδα του περιπτέρου.
Η συμμετέχουσα εταιρεία αναμένεται να καλύψει το ταξίδι από/προς την Ιαπωνία, τα έξοδα διαμονής και διαβίωσης, συμπεριλαμβανομένων των τοπικών μεταφορών και γευμάτων.
Για περισσότερες πληροφορίες σχετικά με την αποστολή και για να υποβάλετε αίτηση ΕΔΩ.

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Email: s.christou@ccci.org.cy
